stanford-oval/wikipedia huggingface dataset:
Ann Elen Skjelbreid

| Mitalit> Maa:   Norja.Naisten ampumahiihto. Olympialaiset  | Mitalit> Maa:   Norja.Naisten ampumahiihto. Olympialaiset  | Mitalit> Maa:   Norja.Naisten ampumahiihto. Olympialaiset  | Maa:   Norja> Naisten ampumahiihto. |
| --- | --- | --- | --- |
|  Hopeaa | Salt Lake City 2002 | Viesti |  |
|  Pronssia | Nagano 1998 | Viesti |  |
Ann-Elen Skejelbreid (s. 13. syyskuuta 1971) on norjalainen entinen ampumahiihtäjä. Hänen siskonsa Liv Grete Poirée on myös ampumahiihtäjä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ann-Elen Skjelbreid
Antonio López Guerrero

| 0 | 1 | 2 |
| --- | --- | --- |

Henkilötiedot
Koko nimi: Antonio López Guerrero
Syntymäaika: 13. syyskuuta 1981 (ikä 43)
Syntymäpaikka: Benidorm, Alicante, Espanja
Pelipaikka: laitapuolustaja
Seurat
| Vuodet | Seura | O (M) |
| 2001–2012 2002–2004 2012–2014 | Atlético Madrid → Osasuna (laina) Mallorca | 216 (11) 70 (2) 17 (0) |
Maajoukkue
| 2005–2007 | Espanja | 16 (1) |
 Seurajoukkueuran tilastot kattavat vain kansalliset sarjat, päivitetty 9. lokakuuta 2014.
Antonio López Guerrero (s. 13. syyskuuta 1981 Benidorm, Alicanten maakunta, Espanja) on entinen espanjalainen jalkapalloilija. Hän oli pelipaikaltaan vasen laitapuolustaja, mutta pelasi uransa aikana myös vasempana laitahyökkääjänä sekä oikeana laitapuolustajana. Lisäksi hänet tunnettiin vapaapotkuspesialistina.
Seurajoukkueura

López pelasi juniorivuotensa sekä ammattilaisuransa ensimmäiset vuodet Atléticossa, mutta ensiesiintymisensä Espanjan pääsarjassa hän teki pamplonalaisessa Osasunassa 1. syyskuuta 2002 ottelussa Villarrealia vastaan. Hän vietti seurassa kaksi kautta, joista saldoksi jäi 71 ottelua ja kaksi maalia. Vuonna 2004 López palasi takaisin kasvattajaseuraansa Atléticoon. Kesällä 2009 päävalmentaja Abel Resino nimitti Lópezin joukkueen kapteeniksi argentiinalaisen Maxi Rodríguezin luovuttua tehtävästä. López oli aiemmin toiminut joukkueen varakapteenina.
Keväällä 2010 López johdatti joukkueensa Eurooppa-liigan mestaruuteen. Kapteeni pelasi täydet minuutit kaikissa kahdeksassa pudotuspelivaiheen ottelussa ja teki yhden maalin Valenciaa vastaan pelatussa puolivälieräottelussa. López voitti Atléticon riveissä myös UEFA Super Cupin vuonna 2010 sekä Eurooppa-liigan toistamiseen keväällä 2012.
Kesäkuussa 2012 López siirtyi Mallorcaan, jossa hän pelasi kahden kauden ajan. López kärsi tänä aikana vaikeista loukkaantumisista. Syksyllä 2014 hän ilmoitti päätöksestään lopettaa ammattilaisuransa toistuvien polvivammojen vuoksi. López työskentelee nykyisin pelaaja-agenttina.
Maajoukkueura

López pelasi Espanjan maajoukkueessa 16 ottelua ja teki niissä yhden maalin. Maajoukkuedebyytti tapahtui MM-karsintaottelussa Serbia ja Montenegroa vastaan 30. maaliskuuta 2005, ja López oli mukana myös vuoden 2006 MM-kilpailuissa.
Andrei Morokov

| Andrei Morokov> Henkilötiedot |
| --- | --- |
Koko nimi:  Andrei Nikolajevits Morokov
Syntynyt: 26. huhtikuuta 1975 (ikä 49) Kirov
Jääpallon pelaaja
Pituus:  170 cm
Seura:   Kirovin Rodina
Pelipaikka:  hyökkääjä
| Urheilijan ura> Junioriseurat |
| --- | --- | --- | --- |
: Kirovin Rodina
Seurat
| Vuodet | Seura | O | (M) |
| 1992–2002 | Rodina |  |  |
| 2002-2003 | Vodnik |  |  |
| 2003–2008 | Rodina |  |  |
| 2008-2010 | Dynamo Kazan |  |  |
| 2010-2011 | Rodina |  |  |
| 2011–2012 | Vetlanda BK |  |  |
| 2012- | Rodina |  |  |
Maajoukkue
| 2005- | Kazakstan |  | () |
 Seurajoukkueuran tilastot kattavat vain kansalliset sarjat, päivitetty 7. helmikuuta 2013.  Maajoukkueuran tilastot päivitetty 7. helmikuuta 2013.
Andrei Nikolajevits Morokov (s. 26. huhtikuuta 1975) on kazakstanilainen jääpalloilija, pelipaikaltaan hyökkääjä. Kazakstanin lisäksi hänellä on Venäjän kansalaisuus. Hän edustaa Kirovin Rodinaa. Hän on ollut myös Kazakstanin maajoukkueen monivuotinen vakiopelaaja.
Morokovin kasvattajaseura on Kirovin Rodina, missä hän on pelanut koko uransa eli vuodesta 1992 lähtien. Välillä hän pelannut kauden Arkangelin Vodnikissa, kaksi kautta Dynamo Kazanissa ja kauden Vetlanda BK:ssa Ruotsissa. Vodnikissa hän saavutti Venäjän mestaruuden ja Dynamo Kazanissa Venäjän mestrauuspronssia. Rodinassa hän saavuttanut myös kerran Venäjän mestaruuspronssia.
Kazakstanin maajoukkueessa Morokov debytoi kaudella 2005-06 ja osallistunut sen jälkeen kuusi kertaa MM-kisoihin. Niissä Kazakstan on saavuttanut kahdesti maailmanmestaruuspronssia.
Saavutukset

Seurajoukkueessa
Venäjän mestaruus: 2003
Venäjän mestaruuspronssia: 2006, 2009
Maajoukkueessa
MM-pronssia: 2012, 2013
Ann Forstén

| Ann Forstén> Henkilötiedot |
| --- | --- |
Koko nimi:  Ann-Marie Alice Forstén
Syntynyt: 22. huhtikuuta 1939 Helsinki, Suomi
Kuollut: 28. maaliskuuta 2002 (62 vuotta) Helsinki, Suomi
Kansalaisuus:  suomalainen
Arvonimi: professori
Koulutus ja ura
Tutkimusalue:  paleontologia
Palkinnot:  Oskar Öflundin Stora Priset -tunnustuspalkinto, 1989.
Ann-Marie Alice Forstén (22. huhtikuuta 1939 Helsinki – 28. maaliskuuta 2002 Helsinki) oli suomalainen paleontologi. Forstén oli fossiilisten hevosten johtava kansainvälinen asiantuntija. Ennen kaikkea hän tutki hevoseläinten evoluutiota ja systematiikkaa. Myöhemmissä töissään Forstén tarkasteli myös suomalaisten nisäkkäiden historiaa ja sitä, miten eläimiä käytettiin esihistoriallisena aikana.
Forsténin väitöskirja vuodelta 1968 käsitteli sukupuuttoon kuollutta euraasialaista hipparionhevosta. Hän toimi Helsingin yliopiston eläintieteellisessä museossa, ja vuodesta 1990 hän oli Luonnontieteellisen keskusmuseon osastopäällikkö ja professori.
Forstén sai 1989 Oskar Öflundin säätiön myöntämän Suuren palkinnon, joka myönnetään ansioituneille nuorille tutkijoille.
Ann Gerry

| Ann Gerry |
| --- | --- |

Varapresidentin puoliso
 4. maaliskuuta 1813 – 23. marraskuuta 1814  
Varapresidentti:  Elbridge Gerry
Edeltäjä:  Abigail Adams (1797)
Seuraaja:  Hannah Tompkins (1817)
Henkilötiedot
Syntynyt: 12. elokuuta 1763 New York City, New York
Kuollut: 17. maaliskuuta 1849 (85 vuotta) New Haven, Connecticut
Puoliso:  Elbridge Gerry
Lapset:  10
Ann Thompson Gerry (12. elokuuta 1763 – 17. marraskuuta 1849) oli Yhdysvaltain varapresidentin Elbridge Gerryn puoliso.
Ann Gerry, omaa sukua Thompson, oli newyorkilaisen kauppiaan tytär. Pariskunta meni naimisiin vuonna 1786, kun Elbridge Gerryn ura kongressissa oli ohi. He saivat yhdeksän lasta.
Arhavi

| Arhavi |
| --- | --- |


 Arhavi
 Koordinaatit: 41°20′N, 41°18′E 
Valtio:   Turkki
Maakunta:  Artvinin maakunta
Hallinto:  
 – Pormestari:  Vasfi Kurdoğlu
Väkiluku (2019):  20 926
Infobox OKVirheellinen NIMI-arvo: 
Arhavi on piirikunta Turkin Artvinin maakunnassa. Vuoden 2019 väestönlaskennassa Arhavin väkiluku oli 20 926.
Aiheesta muualla

Kuvia tai muita tiedostoja aiheesta Arhavi Wikimedia Commonsissa
Apastroni

Apastroni (apoastroni) on tähteä kiertävän ellipsiradan kaukaisin piste, esimerkiksi jos eksoplaneetta on ratansa tähdestä kaukaisimmassa pisteessä, se on apastronissa.
Apoapsi on yleisesti jotain kappaletta kiertävän toisen kappaleen kaukaisin piste ellipsiradalla.
Suomen Työläisliitto

| Suomen Työläisliitto |
| --- | --- |
Perustettu:  1929
Lakkautettu:  1970
Perustaja:  AJV
Tyyppi:  ammattiliitto
Toiminta-alue:  Suomi
Kattojärjestö:  SAK
Infobox OKNimi-testi OK: 
Suomen Työläisliitto oli pieniä ammattialoja koonnut ammattiliitto, joka toimi vuosina 1929–1970. STL oli Suomen Ammattiyhdistysten Keskusliiton jäsenliitto 1930–1969.
Työläisliitosta irtautuivat omiksi liitoikseen Suomen Metallityöväen Liitto (1930), Suomen Rakennustyöläisten Liitto (1930), Suomen Puutyöväen Liitto (1931), Suomen Kunnantyöntekijäin liitto (1931), Suomen Elintarvetyöläisten Liitto (1931), Suomen Kuljetustyöntekijäin Liitto (1935), Suomen Nahka-, Jalkine- ja Kumityöväen Liitto (1937), Suomen Vaatetustyöläisten liitto (1937), Suomen Maa- ja Sekatyöväen Liitto (1945), Valtion viran- ja toimenhaltijain yleinen liitto (1947), Suomen Kiinteistötyöntekijäin Liitto (1948) ja Satamatyöntekijäin Liitto (1957).
Vuonna 1950 liittoon kuului 9 441 jäsentä ja 139 osastoa. Liittoon kuuluivat tie- ja vesirakennustyöntekijät, kemian työntekijät, satamatyöntekijät, pesijät, silittäjät, puolustusvoimien siviilityöntekijät ja kylvettäjät sekä muita tehdas- ja sekatyöläisiä.
Historia > Perustaminen

STL perustettiin 26. lokakuuta 1929 kokoamaan Suomen Ammattijärjestön kommunistijohtoisista liitoista eronneita sosialidemokraatteja. Perustaminen tapahtui hieman aiemmin järjestäytyneen Ammatillisten järjestöjen valtuuskunnan johdolla. Sihteeri Louhikon mukaan liitto ei toiminut minkään puolueen alaisuudessa ja sen toiminnassa oli tarkoitus pitää ”aina ensi tilalla työläisten taloudellisen hyvinvoinnin kohottamista, työnantajien hyökkäysten torjumista ja sellaista kansainvälistä toimintaa, joka tositeoin tähtää maailman työläisten yhteiseen taisteluun kapitalistista riistoa ja sen työväenluokalle tuhoisia hankkeita vastaan.” Sääntöjen mukaan liiton tarkoituksena oli ”koota tuotannon ja liikenteen aloilla työskenteleviä työntekijöitä yhteistoiminnan avulla parantamaan työ- ja palkkaolojaan sekä toimimaan työväenluokan yhteiskunnallisen aseman ja sivistystason kohottamiseksi”. Kahden ensimmäisen toimintaviikon aikana järjestöön liittyi 20 osastoa. SAJ:stä suoraan liittyneet saivat pitää vanhat jäsenoikeutensa eikä heiltä peritty sisäänkirjoitusmaksua. Järjestöä johti liittotoimikunta. Eri alojen kysymykset käsiteltiin omissa jaostoissaan. Liitto jakoi jäsenilleen työttömyys-, sairaus-, hautaus- ja työtaisteluavustuksia. Syyskuussa 1930 STL oli yksi seitsemästä SAK:n perustajaliitosta.
Historia > 1940-luku

Työläisliittoon kuulunut Helsingin talonmiesten ammattiosasto aloitti 15. maaliskuuta 1947 lakon, kun puoli vuotta kestäneet työehtosopimusneuvottelut eivät johtaneet tuloksiin. Kiistat koskivat palkkatasoa, vapaapäiviä ja porrassiivousta, jonka talonmiehet kokivat naisten työksi ja siten heille kuulumattomaksi. Sisäasiainministeriö antoi väliaikaisen työnseisauskiellon, joten lakko ei aluksi koskenut lämmityslaitteiden huoltoa. Kun kielto vanheni lakkoa laajennettiin 1. huhtikuuta, mutta kaksi päivää myöhemmin valtioneuvosto määräsi sen heti lopetettavaksi. Kiista ratkaistiin valtioneuvoston kolmikantaisen lautakunnan työn pohjalta 16. toukokuuta. Ratkaisulla talonmiehet saivat kuukausittaisen vapaapäivän, palkat nousivat huomattavasti ja porrassiivous erotettiin toimenkuvasta suurimmissa taloyhtiöissä.
Historia > 1950-luku

19. maaliskuuta 1956 Työläisliiton Kitunen kannatti SAK:n työvaliokunnan sosialidemokraattisessa ryhmässä hallituksen sovitusesitystä yleislakon lopettamiseksi. Esitys hyväksyttiin äänin 8–6.
SKP:n jyrkkä sosialidemokratianvastainen linja alkoi pehmentyä 1950-luvun puolivälissä ja SAK:n ulkopuolella olleet alkoivat liittyä takaisin keskusjärjestön alaisiin liittoihin. Kehityksen seurauksena Suomen Kuljetustyöntekijäin Liiton varikkotyöläiset siirtyivät Työläisliittoon alkuvuonna 1956. Vuonna 1957 SKL lakkautti toimintansa ja yhdistyi Työläisliitosta irrotettuun Satamatyöntekijäin Liittoon.
Liitto perusti työttömyyskassan vuonna 1959. SAK:n hajotessa loppuvuonna 1959 STL tuki SAK:n johtoa.
Historia > 1950-luku > Satamatyöläiset

Syksyn 1949 kommunistijohtoisen lakkoliikkeen jälkeen sosialidemokraatit alkoivat perustaa Suomen Kuljetustyöntekijäin Liitosta irtautuneita SAK:n päälinjaa noudattaneita satamatyöläisten (ahtaajien) ammattiosastoja. Menestys jäi heikoksi, sillä Työläisliittoon liittyneisiin osastoihin kerääntyi vuoden loppuun mennessä vain 1 413 jäsentä, joista puolet kuului Kotkan ja Haminan osastoihin. Työläisliitossa toimineet kommunistit pitivät toimintaa ammatillisen liikkeen hajottamisena.
Osa kuljetusalan liitoista perusti huhtikuussa Kuljetusalan Ammattiliittojen Federationin, johon kuului myös Työläisliitto satamatyöläistensä osalta. Työläisliitto erosi KAF:stä tammikuussa 1957 kulkulaitosneuvoston edustajan nimeämiseen liittyneen kiistan vuoksi. SAK:n ehdokkaat neuvostoon olivat veturimies- ja työläisliitoista, mutta KAF esitti neuvostoon Rautatieläisten Liiton edustajaa.
Monet satamaosastoista kannattivat 1950-luvulla uuden itsenäisen satama-alan liiton perustamista, jonka myös työläisliiton satamajaosto otti tavoitteekseen. SAK:n ja Työläisliiton johtajat eivät kuitenkaan innostuneet ideasta. Kiistat kärjistyivät l6. Joulukuuta 1956 pidetyssä satamaosastojen neuvottelukouksessa, jossa SAK:n linjaa kannattaneet saivat vastaansa Niilo Wällärin ja Olavi Lindblomin linjaa tukeneen opposition. Työläisliiton erottua KAF:stä Suomen Merimies-Unioni alkoi järjestää satamatyöläisiä kilpaileviin osastoihin. Työläisliiton Helsingin, Turun ja Reposaaren-Mäntyluodon osastot erosivat säilyttääkseen yhteyden KAF:ään, ja muodostivat Suomen Satamamiehet -yhdistyksen, joka toimi käytännössä kuin itsenäinen ammattiliitto. Taktisena vastavetona eroille SAK ryhtyi muodostamaan Työläisliiton satamosastoista uutta satamaliittoa. SM-U erotettiin SAK:sta liiton uhattua savustaa Työläisliiton osastot ulos satamista kieltäytymällä yhteistyöstä muiden kuin Satamamiesten kanssa. Satamatyöntekijäin Liitto perustettiin 16. kesäkuuta 1957 ja hyväksyttiin välittömistä SAK:hon.
Historia > 1960-luku

Helmikuussa 1961 Työläisliitto, Rautatieläisten Liitto ja Valtionvirkailijain liitto perustivat Suomen Virkamiesjärjestöt (SVJ) -yhdistyksen, joka muiden virkamiesjärjestöjen estely-yrityksistä huolimatta sai valtiovarainministeriöltä neuvotteluoikeudet lokakuussa.
1960-luvulla Suomen Ammattijärjestön Yleis- ja erikoisalojen ammattiliitto kilpaili jäsenistä Työläisliiton kanssa. Nesteen työntekijöitä kuului työläisliiton lisäksi SAJ:n Auto- ja Kuljetustyöväen Liittoon. Nesteen lakko vuonna 1967 tulehdutti järjestöjen välejä, kun AKL teki päätöksiä (lakkoon myös osallistuneita) työläisliittolaisia kuulematta.
Syyskuussa 1968 esitettiin suunnitelma yhdistyvän ammatillisen liikkeen uudelleenjärjestelyistä. Sen mukaan Työläisliiton toiminta lopetettiin ja jäsenet siirrettiin muihin liittoihin. Vuonna 1970 työläisliittoon kuuluivat enää lähinnä valtiolla työskennelleet tiemiehet. Toiminta entisellään lopetettiin ja nimeksi muutettiin Valtion Työntekijäin Liitto (Vaty).
Puheenjohtajat

Martti Kitunen
Tapio Malmivuori
Sihteerit

Emil Louhikko 1929–19xx
Ahti Salli
Kirjallisuus

Tapio Bergholm: Sopimusyhteiskunnan synty I. Suomen Ammattiyhdistysten Keskusliitto 1944–1956.  Otava, 2005.  ISBN 951-1-20418-1.
Tapio Bergholm: Sopimusyhteiskunnan synty II. Suomen Ammattiyhdistysten Keskusliitto 1956–1969.  Otava, 2007.  ISBN 978-951-1-21744-2.
Andy Nyman

Andy Nyman (s. 1966) on brittiläinen näyttelijä ja taikuri. Hän on esiintynyt muun muassa elokuvissa Arvoituksia arkussa ja Verisempi viikonloppu sekä minisarjassa Dead Set. Nyman toimii myös ääninäyttelijänä monissa brittiläisissä lastensarjoissa. Hän on ollut taikurina Lontoossa.[lähde? ]
Aiheesta muualla

Andy Nyman Internet Movie Databasessa. (englanniksi)
Ashley Purdy

Ashley Purdy esiintymässä Black Veil Bridesin konsertissa vuonna 2010.
Ashley Abrocket Purdy (s. 28. tammikuuta 1979) on yhdysvaltalainen basisti, joka on soittanut Black Veil Brides -yhtyeessä, josta Purdy lähti syksyllä 2019. Purdy asuu tällä hetkellämilloin? Los Angelesissa. Hänen vanhempansa kuolivat kun hän oli nuori, ja hänen isovanhempansa kasvattivat hänet.
Bergenissä, Missourissa varttunut mies on ollut kiinnostunut musiikista jo varhaisesta iästä lähtien, ja soittanut kolmessa yhtyeessä ennen liittymistään Black Veil Bridesiin syksyllä 2009. Mötley Crüe -cover-yhtye Children of the Beast, Orgasm ja Stolen Hearts eivät koskaan menestyneet samalla tavalla kuin Black Veil Brides, joka on viimeisen vuodenmilloin? aikana noussut nopeasti suuren yleisön tietoisuuteen.
Purdy on valmistunut graafiseksi suunnittelijaksi muotialalle, ja on sanonut aikovansa keskittyä tälle alalle, mikäli musiikkibisneksessä työskentely joskus loppuu.
Taitoluistelun Euroopan-mestaruuskilpailut 1995

Vuoden 1995 taitoluistelun Euroopan-mestaruuskilpailut järjestettiin Dortmundissa, Saksassa. Kilpailujen ohjelmassa olivat miesten ja naisten yksinluistelut, pariluistelu ja jäätanssi.
Kilpailijat > Miehet

| Sija | Luistelija | Maa |
| --- | --- | --- |
| 1 | Ilia Kulik |  Venäjä |
| 2 | Alexei Urmanov |  Venäjä |
| 3 | Viacheslav Zagorodniuk |  Ukraina |
| 4 | Philippe Candeloro |  Ranska |
| 5 | Éric Millot |  Ranska |
| 6 | Oleg Tataurov |  Venäjä |
| 7 | Dmitri Dmitrenko |  Ukraina |
| 8 | Steven Cousins |  Yhdistynyt kuningaskunta |
| 9 | Vasili Eremenko |  Ukraina |
| 10 | Cornel Gheorghe |  Romania |
| 11 | Ronny Winkler |  Saksa |
| 12 | Michael Tyllesen |  Tanska |
| 13 | Fabrizio Garattoni |  Italia |
| 14 | Szabolcs Vidrai |  Unkari |
| 15 | Markus Leminen |  Suomi |
| 16 | Bessarion Tsintsadze |  Georgia |
| 17 | Alexander Mourashko |  Valko-Venäjä |
| 18 | Patrick Meier |  Sveitsi |
| 19 | Mirko Eichhorn |  Saksa |
| 20 | Johnny Jensen |  Tanska |
| 21 | Ivan Dinev |  Bulgaria |
| 22 | Patrick Schmit |  Luxemburg |
| 23 | Jan Erik Digernes |  Norja |
| 24 | Daniel Peinado |  Espanja |
25: 
| 26 | Veli-Pekka Riihinen |  Ruotsi |
Kilpailijat > Naiset

| Sija | Luistelija | Maa |
| --- | --- | --- |
| 1 | Surya Bonaly |  Ranska |
| 2 | Olga Markova |  Venäjä |
| 3 | Elena Liashenko |  Ukraina |
| 4 | Tanja Szewczenko |  Saksa |
| 5 | Irina Slutskaya |  Venäjä |
| 6 | Marina Kielmann |  Saksa |
| 7 | Maria Butyrskaya |  Venäjä |
| 8 | Krisztina Czakó |  Unkari |
| 9 | Anna Rechnio |  Puola |
| 10 | Kateřina Beránková |  Tšekki |
| 11 | Yulia Lavrenchuk |  Ukraina |
| 12 | Laetitia Hubert |  Ranska |
| 13 | Zuzanna Szwed |  Puola |
| 14 | Tony Bombardieri |  Italia |
| 15 | Júlia Sebestyén |  Unkari |
| 16 | Janine Bur |  Sveitsi |
| 17 | Marta Andrade |  Espanja |
| 18 | Alma Lepina |  Latvia |
| 19 | Nathalie Krieg |  Sveitsi |
| 20 | Mojca Kopač |  Slovenia |
| 21 | Julia Lautowa |  Itävalta |
| 22 | Monique van der Velden |  Alankomaat |
| 23 | Malika Tahir |  Ranska |
| WD | Ludmila Ivanova |  Ukraina |
Ei päässyt jatkoon vapaaohjelmaan
| 25 | Ivana Jakupcevic |  Kroatia |
| 26 | Kaisa Kella |  Suomi |
| 27 | Jenna Arrowsmith |  Yhdistynyt kuningaskunta |
| 28 | Helena Grundberg |  Ruotsi |
| 29 | Kaja Hanevold |  Norja |
| 30 | Sofia Penkova |  Bulgaria |
Kilpailijat > Pariluistelu

| Sija | Luistelijat | Maa |
| --- | --- | --- |
| 1  | Mandy Wötzel / Ingo Steuer |  Saksa |
| 2 | Radka Kovaříková / René Novotný |  Tšekki |
| 3 | Evgenia Shishkova / Vadim Naumov |  Venäjä |
| 4 | Marina Eltsova / Andrei Bushkov |  Venäjä |
| 5 | Elena Berezhnaya / Oleg Shliakhov |  Latvia |
| 6 | Maria Petrova / Anton Sikharulidze |  Venäjä |
| 7 | Sarah Abitbol / Stéphane Bernadis |  Ranska |
| 8 | Elena Belousovskaya / Sergei Potalov |  Ukraina |
| 9 | Dorota Zagórska / Mariusz Siudek |  Puola |
| 10 | Jekaterina Silnitzkaja / Mirko Müller |  Saksa |
| 11 | Silvia Dimitrov / Rico Rex |  Saksa |
| 12 | Lesley Rogers / Michael Aldred |  Yhdistynyt kuningaskunta |
| 13 | Lilia Mashkovskaya / Igor Maliar |  Ukraina |
| 14 | Marta Andrella / Dmitri Kaploun |  Italia |
| 15 | Veronika Joukalova / Otto Dlabola |  Tšekki |
| 16 | Jeltje Schulten / Alcuin Schulten |  Alankomaat |
Kilpailijat > Jäätanssi

| Sija | Luistelijat | Maa |
| --- | --- | --- |
| 1 | Susanna Rahkamo / Petri Kokko |  Suomi |
| 2 | Sophie Maniotte / Pascal Lavanchy |  Ranska |
| 3 | Anjelika Krylova / Oleg Ovsiannilkov |  Venäjä |
| 4 | Tatiana Navka / Samuel Gezolian |  Valko-Venäjä |
| 5 | Marina Anissina / Gwendal Peizerat |  Ranska |
| 6 | Kateřina Mrázová / Martin Šimeček |  Tšekki |
| 7 | Irina Romanova / Igor Yaroshenko |  Ukraina |
| 8 | Jennifer Goolsbee / Hendryk Schamberger |  Saksa |
| 9 | Irina Lobacheva / Ilia Averbukh |  Venäjä |
| 10 | Barbara Fusar-Poli / Maurizio Margaglio |  Italia |
| 11 | Margarita Drobiazko / Povilas Vanagas |  Liettua |
| 12 | Sylwia Nowak / Sebastian Kolasiński |  Puola |
| 13 | Diane Gerencser / Alexander Stanislavov |  Sveitsi |
| 14 | Elena Grushina / Ruslan Goncharov |  Ukraina |
| 15 | Kati Winkler / René Lohse |  Saksa |
| 16 | Allison McLean / Konrad Schaub |  Itävalta |
| 17 | Elena Kustarova / Vazgen Azroyan |  Venäjä |
| 18 | Michelle Fitzgerald / Vincent Kyle |  Yhdistynyt kuningaskunta |
| 19 | Claire Wileman / Andrew Place |  Yhdistynyt kuningaskunta |
| 20 | Lynn Burton / Duncan Lenard |  Yhdistynyt kuningaskunta |
| 21 | Kako Koinuma / Tigran Arakelian |  Armenia |
| 22 | Albena Denkova / Hristo Nikolov |  Bulgaria |
| 23 | Enikő Berkes / Szilárd Tóth |  Unkari |
| 24 | Anna Mosenkova / Dmitri Kurakin |  Viro |
Ei jatkoon vapaatanssiin
| 25 | Anita Chaudhurti / Hans T'Hart |  Alankomaat |
Aleksei Urmanov voitti hopeaa
Surya Bonaly voitti viidennen Euroopan-mestaruutensa
Ann Flood

Ann Flood
Ann Flood vuonna 1963
| --- | --- |
Syntynyt:  12. marraskuuta 1932  
Kuollut:  7. lokakuuta 2022  (89 vuotta) 
Syntymänimi:  Maryanne Ott 
muokkaa - muokkaa wikitekstiä - muokkaa Wikidataa
Ann Flood (s. 12. marraskuuta 1934 - 7. lokakuuta, 2022) oli yhdysvaltalainen näyttelijä. Hän tuli tunnetuksi varsinkin vuodesta 1962 esittämästään Nancy Pollock Karrin roolista televisiosarjassa The Edge of Night (1956–1984). Hän esiintyi myös elokuvissa Mystic Pizza (1988) ja The Nostril Picker (1993).
Aiheesta muualla

Ann Flood Internet Movie Databasessa. (englanniksi)
Apassit (täsmennyssivu)

Apassit voi tarkoittaa seuraavia:
apassit (myös apachet), eräs Yhdysvaltain alkuperäiskansa
apassit, Pariisissa 1900-luvun alussa esiintynyt väkivaltainen rikollinen alakulttuuri, josta muun muassa Suomessa sakilaisuus sai vaikutteita
Parkunmäen Apassit, hämeenkyröläinen jalkapallo- ja futsalseura
Ashley Spencer

| Mitalit | Mitalit | Mitalit |  |
| --- | --- | --- | --- |
|  Spencer Portlandin MM-hallikilpailuissa 2016 |  Spencer Portlandin MM-hallikilpailuissa 2016 |  Spencer Portlandin MM-hallikilpailuissa 2016 |  |
Maa:  Yhdysvallat
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Rio de Janeiro 2016 | 400 m aitajuoksu |  |
| MM-kilpailut  | MM-kilpailut  | MM-kilpailut  |  |
|  Kultaa | Moskova 2013 | 4 × 400 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Portland 2016 | 4 × 400 m |  |
|  Hopeaa | Portland 2016 | 400 m |  |
Ashley Spencer (s. 8. kesäkuuta 1993) on yhdysvaltalainen pika- ja aitajuoksija. Rio de Janeiron kesäolympialaisissa 2016 hän voitti naisten 400 metrin aitajuoksussa pronssia tuloksella 53,72. Moskovan MM-kilpailuissa 2013 hän voitti kultaa 4 × 400 metrin viestissä. Dohan MM-kilpailuissa 2019 hän sijoittui 400 metrin aitajuoksussa kuudenneksi. Sisäratojen MM-kilpailuissa 2016 Portlandissa hän voitti kultaa viestissä ja hopeaa 400 metrin juoksussa. Hän voitti alle 20-vuotiaiden maailmanmestaruuden 400 metrin juoksussa ja 4 × 400 metrin viestissä 2012.
Spencer juoksi 400 metrin aitajuoksuennätyksensä 53,11 Sacramentossa 25. kesäkuuta 2017.
Ann Demeulemeester

Ann Demeulemeester (s. 1959, Kortrijk, Belgia) on belgialainen muotisuunnittelija, jonka kokoelmat yleensä esitetään Pariisin muotiviikoilla. Hän opiskeli Royal Academy of Fine Artsissa Antwerpenissä vuodesta 1978 vuoteen 1981. Valmistumisestaan eteenpäin Demeulemeester työskenteli freelancerina tehden suunnittelutyötä kansainvälisille valmisvaatekokoelmille. Oman merkkinsä, Ann Demeulemeester, hän perusti vuonna 1985. Demeulemeester kuuluu joukkoon kokeilunhaluisia muotisuunnittelijoita, jotka tulivat Belgiasta 1980-luvulla.
Aiheesta muualla

Tietoa Demeulemeesteristä
Taitoluistelun Euroopan-mestaruuskilpailut 2005

Vuoden 2005 taitoluistelun Euroopan-mestaruuskilpailut järjestettiin Torinossa, Italiassa 25. – 30. tammikuuta. Kilpailupaikkana toimi Palavela. Kilpailujen ohjelmassa olivat miesten ja naisten yksinluistelut, pariluistelu ja jäätanssi. Venäjä voitti kaikissa lajeissa Euroopan-mestaruuden.